CELEX: 32020R0035
Language: bg
Date: 2020-01-15 00:00:00
Title: Регламент за изпълнение (ЕС) 2020/35 на Комисията от 15 януари 2020 година за изменение на Регламент за изпълнение (ЕС) 2019/159 за налагане на окончателни защитни мерки срещу вноса на някои стоманени продукти

16.1.2020   
               
               
                  BG
               
               
                  Официален вестник на Европейския съюз
               
               
                  L 12/13
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/35 НА КОМИСИЯТА
         от 15 януари 2020 година
         за изменение на Регламент за изпълнение (ЕС) 2019/159 за налагане на окончателни защитни мерки срещу вноса на някои стоманени продукти
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/478 на Европейския парламент и на Съвета от 11 март 2015 г. относно общите правила за внос (1), и по-специално член 20, параграф 2 от него,
         като взе предвид Регламент (ЕС) 2015/755 на Европейския парламент и на Съвета от 29 април 2015 г. относно общия режим за внос от някои трети държави (2), и по-специално член 16, параграф 2 от него,
         като има предвид, че:
         
                     (1)
                  
                  
                     Европейската комисия („Комисията“) наложи окончателни защитни мерки върху някои стоманени продукти с Регламент за изпълнение (ЕС) 2019/159 („регламента за окончателните мерки“) (3). Мерките, наложени с регламента за окончателните мерки, се изразяват в тарифна квота (ТК) по отношение на 26 категории стоманени продукти, като нейното равнище е зададено достатъчно високо, за да се запазят традиционните търговски потоци. По-специално количествените прагове бяха установени въз основа на количествата на вноса през периода 2015—2017 г. и увеличени с 5 %, за да се даде възможност за достатъчно предлагане и да се гарантира конкуренцията на пазара на ЕС. Митото в размер на 25 % се прилага само над така зададените количествени прагове по отношение на всяка отделна категория продукти.
                  
               
                     (2)
                  
                  
                     С Регламент за изпълнение (ЕС) 2019/1590 (4) („регламента за изменение“) Комисията измени тези мерки след разследване в рамките на преглед, за да отрази обстоятелствата, които са се променили през периода на налагане на мерките, и да направи мерките по-ефективни в съответствие с интереса на Съюза.
                  
               
                     (3)
                  
                  
                     При това разследване в рамките на преглед някои от страните, включително Асоциацията на европейските автомобилни производители (ACEA), поискаха категория продукти 4Б (обхващаща ламарини с метално покритие, използвани основно в автомобилния сектор) да бъде изключена от обхвата на мерките. ACEA заяви, че използването на тази категория продукти от страна на автомобилната промишленост на Съюза е от основно значение, за да може посочената промишленост да продължи да извършва нормалните търговски операции. Макар Комисията да признава, че в интерес на Съюза е традиционните търговски потоци от използвани от автомобилната промишленост видове на продукта да бъдат обособени, Комисията не намира основание за такова цялостно изключване от системата от тарифни квоти. След консултация с всички заинтересовани страни Комисията съответно реши, вместо да предвиди изключване, че използването на категория 4Б (която може да включва и продукти за други цели) следва да бъде ограничено само до внос, за който може да се докаже, че има специфична употреба в автомобилния сектор. Поради това чрез регламента за изменение съответният внос бе поставен под режима специфична употреба, посочен в член 254 от Регламент (ЕС) № 952/2013 на Европейския парламент и на Съвета (5). Автомобилният сектор и неговите доставчици на стомана като цяло приветстваха това решение, тъй като то би гарантирало използването на ТК за категория продукти 4Б изключително от автомобилната промишленост на Съюза, както и защитата на традиционните търговски потоци. Резултатът от консултациите с членовете на СТО също така не показа противопоставяне на тази промяна по отношение на категория 4Б.
                  
               
                     (4)
                  
                  
                     След влизането в сила на регламента за изменение Комисията продължи да поддържа тясна връзка с ACEA и износителите (по-специално с Корея) на стоманени продукти от категория 4Б. Като се има предвид, че промишлеността на ползвателите не е внасяла пряко продукта, предмет на изискването за специфична употреба, прилагането на този режим изискваше тясно сътрудничество между всички участващи в процеса на внос страни, от първоначалните поръчки до момента, в който вносът достигне крайния ползвател на продукта. Вниманието на Комисията бе насочено към факта, че необходимото тясно сътрудничество между различни оператори (включващо продължаването на срока на съществуващите разрешения, предоставени на автомобилната промишленост на Съюза, предоставянето на нови разрешения в полза на вносителите и/или прехвърлянето на права и задължения между различните участници в съответната верига на доставки) не функционира в съответствие с първоначалните очаквания. В резултат на това значителна част от вноса в рамките на категория продукти 4Б не можа да бъде осъществен след влизането в сила на изменените мерки, въпреки факта че Комисията, износителите, вносителите на стомана, националните митнически органи на държавите — членки на ЕС, и третите държави осъществяваха тясно сътрудничество за намиране на решение на тези проблеми. Също така не бе възможно да се ускори административният процес за получаване на необходимите разрешения за специфична употреба.
                  
               
                     (5)
                  
                  
                     Освен това се оказа, че всяко решение за прилагане на ефективен режим специфична употреба изисква известно време, без каквато и да е гаранция за адекватни и незабавни резултати. Междувременно значителна част от продуктите от категория 4Б се задържат на митническата граница на Съюза в изчакване на митническото оформяне. Това има сериозно и отрицателно отражение върху веригите на доставки, които се основават на системата „точно навреме“, или дори води до тяхното прекъсване, по-специално поради факта че автомобилната промишленост на Съюза разчита в голяма степен на високоспециализирани класове стомана. Като се имат предвид произтичащите от това потенциални отрицателни икономически последици и факта, че такива ограничения очевидно са в противоречие с целта на Комисията за гарантиране на традиционните търговски потоци в интерес на Съюза, и след като изслуша становищата на всички заинтересовани страни по този въпрос, Комисията счита, че режимът специфична употреба за тази категория следва да бъде отменен.
                  
               
                     (6)
                  
                  
                     Поради това Регламент за изпълнение (ЕС) 2019/159 и приложенията към него следва да бъдат изменени отново, така че да отразяват адекватно положението, преобладаващо преди въвеждането с регламента за изменение на изискването за специфична употреба по отношение на категории 4А и 4Б.
                  
               
                     (7)
                  
                  
                     След консултации с Корея — държавата износител, засегната в най-голяма степен от механизма на специфична употреба — Комисията счете, че установеното в съответствие с Регламент за изпълнение (ЕС) 2019/159 разпределение на обема на ТК между категории продукти 4А и 4Б за тази държава също следва да бъде изменено. Това е необходимо, за да се вземе предвид обемът на класовете използвана в автомобилостроенето стомана, внесени в рамките на категория продукти 4A след влизането в сила на регламента за изменение, като се има предвид невъзможността те да бъдат внесени в рамките на категория продукти 4Б, за която се прилага механизмът на специфична употреба.
                  
               
                     (8)
                  
                  
                     Комисията продължава да е на мнение, че в интерес на Съюза може да се наложи въвеждането на по-късен етап на специфичен механизъм или на режима специфична употреба (след разрешаване на свързаните с прилагането проблеми), или на алтернативна система, независимо от нейния вид, за да се обособи вносът на класовете използвана в автомобилостроенето стомана в рамките на категория продукти 4Б. Тези въпроси ще бъдат съответно подложени на повторна оценка в контекста на бъдещо разследване в рамките на преглед въз основа на коментарите и предложенията, направени от заинтересованите страни, както и на други развития, засягащи тази категория продукти. В това отношение следва да се отбележи също така, че неотдавна Комисията започна разследване във връзка със заобикаляне на антидъмпинговите мерки по отношение на вноса на някои корозионноустойчиви стомани с произход от Китайската народна република, които попадат в рамките на категория продукти 4 (6).
                  
               
                     (9)
                  
                  
                     Настоящият регламент следва да има обратно действие, така че считано от 1 октомври 2019 г. да бъде отменено въведеното с регламента за изменение изискване за специфична употреба. Това също така ще позволи възстановяването на евентуални защитни мита, които е възможно да са били платени въз основа на тарифната квота, установена с регламента за изменение, но които вече не са оправдани след влизането в сила на настоящия регламент.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Комитета по защитните мерки, създаден съответно съгласно член 3, параграф 3 от Регламент (ЕС) 2015/478 и член 22, параграф 3 от Регламент (ЕС) 2015/755,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Член 1, параграф 2 от Регламент за изпълнение (ЕС) 2019/159 се заменя, както следва:
               
                  
                     „2.   За всяка от разглежданите категории продукти, с изключение на категория продукти 1 и категория продукти 25, част от всяка тарифна квота се разпределя на държавите, посочени в приложение IV.“
                  
               
            
            
               2.   Разделът относно категории 4А и 4Б от приложение IV.1 — Обеми на тарифните квоти, в Регламент за изпълнение (ЕС) 2019/159, се заменя с приложението към настоящия регламент.
            
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 1 октомври 2019 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 15 януари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 83, 27.3.2015 г., стр. 16.
         
            (2)  ОВ L 123, 19.5.2015 г., стр. 33.
         
            (3)  Регламент за изпълнение (ЕС) 2019/159 на Комисията от 31 януари 2019 г. за налагане на окончателни защитни мерки срещу вноса на някои стоманени продукти (ОВ L 31, 1.2.2019 г., стр. 27).
         
            (4)  Регламент за изпълнение (ЕС) 2019/1590 на Комисията от 26 септември 2019 г. за изменение на Регламент за изпълнение (ЕС) 2019/159 за налагане на окончателни защитни мерки срещу вноса на някои стоманени продукти (ОВ L 248, 27.9.2019 г., стр. 28).
         
            (5)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
         
            (6)  ОВ L 304, 26.11.2019 г., стр. 10.
      
      
         
            ПРИЛОЖЕНИЕ
            
                        Номер на продукта
                     
                     
                        Категория продукти
                     
                     
                        Кодове по КН/ТАРИК
                     
                     
                        Разпределение по държави (когато е приложимо)
                     
                     
                        От 2.2.2019 г. до 30.6.2019 г.
                     
                     
                        От 1.7.2019 г. до 30.6.2020 г.
                     
                     
                        От 1.7.2020 г. до 30.6.2021 г.
                     
                     
                        Допълнителна митническа ставка
                     
                     
                        Поредни номера
                     
                  
                        Обем на тарифната квота (в нетни тонове)
                     
                     
                        Обем на тарифната квота (в нетни тонове)
                     
                     
                        Обем на тарифната квота (в нетни тонове)
                     
                  
                        4.А  (1)
                        
                     
                     
                        Ламарини с метално покритие
                     
                     
                        Кодове по ТАРИК: 7210410020 , 7210490020 , 7210610020 , 7210690020 , 7212300020 , 7212506120 , 7212506920 , 7225920020 , 7225990011 , 7225990022 , 7225990040 , 7225990091 , 7225990092 , 7226993010 , 7226997011 , 7226997091 , 7226997094 
                     
                     
                        (Република) Корея
                     
                     
                        69 571,10 
                     
                     
                        328 792,63 
                     
                     
                        180 804,79 
                     
                     
                        25 %
                     
                     
                        09.8816
                     
                  
                        Индия
                     
                     
                        83 060,42 
                     
                     
                        209 574,26 
                     
                     
                        215 861,48 
                     
                     
                        25 %
                     
                     
                        09.8817
                     
                  
                        Други държави
                     
                     
                        761 518,93 
                     
                     
                        1 921 429,81 
                     
                     
                        1 979 072,71 
                     
                     
                        25 %
                     
                     
                        
                            (2)
                        
                     
                  
                        4.Б  (3)
                        
                     
                     
                        Кодове по КН: 7210 20 00 , 7210 30 00 , 7210 90 80 , 7212 20 00 , 7212 50 20 , 7212 50 30 , 7212 50 40 , 7212 50 90 , 7225 91 00 , 7226 99 10 
                        Кодове по ТАРИК: 7210410080 , 7210490080 , 7210610080 , 7210690080 , 7212300080 , 7212506180 , 7212506980 , 7225920080 , 7225990025 , 7225990095 , 7226993090 , 7226997019 , 7226997096 
                     
                     
                        Китай
                     
                     
                        204 951,07 
                     
                     
                        517 123,19 
                     
                     
                        532 636,89 
                     
                     
                        25 %
                     
                     
                        09.8821
                     
                  
                        (Република) Корея
                     
                     
                        249 533,26 
                     
                     
                        476 356,93 
                     
                     
                        648 499,26 
                     
                     
                        25 %
                     
                     
                        09.8822
                     
                  
                        Индия
                     
                     
                        118 594,25 
                     
                     
                        299 231,59 
                     
                     
                        308 208,54 
                     
                     
                        25 %
                     
                     
                        09.8823
                     
                  
                        Тайван
                     
                     
                        49 248,78 
                     
                     
                        124 262,26 
                     
                     
                        127 990,13 
                     
                     
                        25 %
                     
                     
                        09.8824
                     
                  
                        Други държави
                     
                     
                        125 598,05 
                     
                     
                        316 903,26 
                     
                     
                        326 410,36 
                     
                     
                        25 %
                     
                     
                        
                            (4)
                        
                     
                  
               (1)  Продукти, предмет на антидъмпингови мита.
            
               (2)  От 2.2.2019 г. до 31.3.2019 г., от 1.7.2019 г. до 31.3.2020 г. и от 1.7.2020 г. до 31.3.2021 г.: 09.8609.
            От 1.4.2019 г. до 30.6.2019 г., от 1.4.2020 г. до 30.6.2020 г. и от 1.4.2021 г. до 30.6.2021 г.: 09.8610.
            
               (3)  Продукти, които не са предмет на антидъмпингови мита (включително автомобилния сектор).
            
               (4)  От 2.2.2019 г. до 31.3.2019 г., от 1.7.2019 г. до 31.3.2020 г. и от 1.7.2020 г. до 31.3.2021 г.: 09.8611.
            От 1.4.2019 г. до 30.6.2019 г., от 1.4.2020 г. до 30.6.2020 г. и от 1.4.2021 г. до 30.6.2021 г.: 09.8612.